Գրիգոր Ջաղեթյան

Գրիգոր Ալեքսանդրի Ջաղեթյան (), հայ ֆինանսիստ, հասարակական, պետական, քաղաքական գործիչ, Հայաստանի Հանրապետության Ֆինանսների նախարարը (1919 մայիսի 24—1919 օգոստոսի 5), ՀՅԴ անդամ։

Կենսագրություն 
Ծնվել է 1885 թվականին Իջևանում։

Ավարտել է Թիֆլիսի Ներսիսյան դպրոցը, իսկ 1909 թվականին Լայպցիգի համալսարանը։ Անդրկովկասի Սեյմում պաշտոնավարել է իբրև ֆինանսիստ։ Հայաստանի Հանրապետության Ալեքսանդր Խատիսյանի Կառավարության մեջ եղել է ֆինանսների նախարարի պաշտոնակատար (1919 մայիս), ապա նախարար (1919 հունիս-օգոստոս), պետական վերահսկիչ (դեկտեմբեր 1919-1920 սեպտեմբեր)։

Հայաստանի բոլշևիկյան օկուպացիայից հետո հեռացել է Պարսկաստան։

Հայրենիք է վերադարձել 1922 թվականին, եղել է պետբանկի կառավարիչ։

1938 թ․ հոկտեմբեր ամսին Եռյակի հատուկ խորհրդակցության կողմից դատապարտվել է գնդակահարության՝ մեղադրվելով գերմանական հետախուզության և Գերմանիայի օգտին լրտեսական աշխատանք տանելու մեջ։ Մեղադրանքի համար հիմք է հանդիսացել այն, որ Ջաղեցյանը եղել է Անդրկովկասում գերմանական օկուպացիոն կորպուսի հրամանատարի հետ բանակցությունների նախաձեռնողը՝ նպատակ ունենալով Հայաստանը հանձնել Գերմանիայի պրոտեկտորատին։

Արդարացվել է 1958 թ․ ՀՍՍՀ Գերագույն դատարանի քրեական գործերի դատական կոլեգիայի որոշմամբ։

Ծանոթագրություններ 

1885 ծնունդներ
Իջևան քաղաքում ծնվածներ
1938 մահեր
ՀՀ ֆինանսների նախարարներ
ՀՅԴ անդամներ
Լայպցիգի համալսարանի շրջանավարտներ
Հայ քաղաքական գործիչներ
Հայ պետական գործիչներ
Հայ հասարակական գործիչներ